CELEX: 32014R0976
Language: da
Date: 2014-09-15 00:00:00
Title: Kommissionens gennemførelsesforordning (EU) nr. 976/2014 af 15. september 2014 om udvidelse af den endelige antidumpingtold, der indførtes ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina til at omfatte importen af visse let ændrede åben mesh-stoffer af glasfibre, også med oprindelse i Folkerepublikken Kina

16.9.2014   
            
            
               DA
            
            
               Den Europæiske Unions Tidende
            
            
               L 274/13
            
         KOMMISSIONENS GENNEMFØRELSESFORORDNING (EU) Nr. 976/2014
   af 15. september 2014
   om udvidelse af den endelige antidumpingtold, der indførtes ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina til at omfatte importen af visse let ændrede åben mesh-stoffer af glasfibre, også med oprindelse i Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 13, og
   ud fra følgende betragtninger:
   1.   PROCEDURE
   
   1.1.   Gældende foranstaltninger
   
   
               (1)
            
            
               I august 2011 indførte Rådet ved gennemførelsesforordning (EU) nr. 791/2011 (2) en endelig antidumpingtold på mellem 48,4 % og 62,9 % på importen af åben mesh-stoffer af glasfibre med en cellestørrelse på mere end 1,8 mm både i længde og bredde og med en vægt på mere end 35 g/m2, med undtagelse af glasfiberskiver, for øjeblikket henhørende under KN-kode ex 7019 51 00 og ex 7019 59 00 (»den pågældende vare«) og med oprindelse i Folkerepublikken Kina. Disse foranstaltninger vil i det følgende blive benævnt »de gældende foranstaltninger«, og den undersøgelse, der førte til de gældende foranstaltninger, vil i det følgende blive benævnt »den oprindelige undersøgelse«.
            
         
               (2)
            
            
               Efter en antiomgåelsesundersøgelse af de gældende foranstaltninger i henhold til grundforordningens artikel 13 udvidede Rådet i juli 2012 ved gennemførelsesforordning (EU) nr. 672/2012 (3) den gældende told for alle andre virksomheder til også at omfatte importen af den pågældende vare afsendt fra Malaysia, uanset om varen er angivet med oprindelse i Malaysia eller ej.
            
         
               (3)
            
            
               Efter en antiomgåelsesundersøgelse af de gældende foranstaltninger i henhold til grundforordningens artikel 13 udvidede Rådet i januar 2013 ved gennemførelsesforordning (EU) nr. 21/2013 (4) den gældende told for alle andre virksomheder til også at omfatte importen af den pågældende vare afsendt fra Taiwan og Thailand, uanset om varen er angivet med oprindelse i Taiwan og Thailand eller ej.
            
         
               (4)
            
            
               I december 2013 udvidede Rådet efter en antiomgåelsesundersøgelse af de gældende foranstaltninger i henhold til grundforordningens artikel 13 ved gennemførelsesforordning (EU) nr. 1371/2013 (5) den gældende told for alle andre virksomheder til også at omfatte importen af den pågældende vare afsendt fra Indien og Indonesien, uanset om varen er angivet med oprindelse i Indien og Indonesien eller ej.
            
         1.2.   Anmodning
   
   
               (5)
            
            
               I november 2013 modtog Kommissionen en anmodning i henhold til grundforordningens artikel 13, stk. 3, og artikel 14, stk. 5, om en undersøgelse af den mulige omgåelse af antidumpingforanstaltningerne over for importen af visse åben mesh-stoffer af glasfibre med oprindelse i Folkerepublikken Kina ved import af visse let ændrede åben mesh-stoffer af glasfibre med oprindelse i Folkerepublikken Kina og om at gøre denne import til genstand for registrering.
            
         
               (6)
            
            
               Anmodningen blev indgivet af Saint-Gobain Adfors CZ s.r.o., Tolnatext Fonalfeldolgozo, Valmieras »Stikla Skiedra« AS og Vitrulan Technical Textiles GmbH, som er fire EU-producenter af visse åben mesh-stoffer af glasfibre.
            
         
               (7)
            
            
               Anmodningen indeholdt tilstrækkelige umiddelbare beviser for, at antidumpingforanstaltningerne over for importen af visse åben mesh-stoffer af glasfibre med oprindelse med oprindelse i Folkerepublikken Kina omgås ved import af en vis let ændret vare med oprindelse i Kina indeholdende flere »rovings« end »yarns« pr. vægtenhed og derfor tariferet under KN-kode ex 7019 40 00, som ikke er pålagt told.
            
         1.3.   Indledning
   
   
               (8)
            
            
               Efter at have hørt det rådgivende udvalg fastslog Kommissionen, at der forelå tilstrækkelige umiddelbare beviser til at indlede en undersøgelse i henhold til grundforordningens artikel 13, stk. 3, og artikel 14, stk. 5, og den indledte derfor en undersøgelse ved forordning (EU) nr. 1356/2013 (6) (»indledningsforordningen«) af den mulige omgåelse af antidumpingforanstaltningerne over for importen af åben mesh-stoffer af glasfibre med oprindelse i Folkerepublikken Kina og pålagde desuden toldmyndighederne at registrere importen til Unionen af åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g/m2, med undtagelse af glasfiberskiver, med oprindelse i Folkerepublikken Kina, i øjeblikket henhørende under KN-kode ex 7019 40 00 (Taric-kode 7019400011, 7019400021 og 7019400050), fra den 19. december 2013.
            
         1.4.   Den pågældende vare og den undersøgte vare
   
   
               (9)
            
            
               Den pågældende vare er den samme som den vare, der blev defineret i den oprindelige undersøgelse, nemlig visse åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, med undtagelse af glasfiberskiver, med oprindelse i Folkerepublikken Kina, i øjeblikket henhørende under KN-kode ex 7019 51 00 og ex 7019 59 00 (»den pågældende vare«), som pr. vægtenhed indeholder flere »yarns« end »rovings«.
            
         
               (10)
            
            
               Den undersøgte vare, nemlig den vare, der angiveligt anvendes til at omgå de oprindelige foranstaltninger, er den samme som den vare, der blev defineret i betragtning 8, men indeholder pr. vægtenhed flere »rovings« end »yarns«.
            
         1.5.   Undersøgelsen og parter, som er berørt af undersøgelsen
   
   
               (11)
            
            
               Kommissionen underrettede officielt de kinesiske myndigheder efter indledningen af undersøgelsen og sendte spørgeskemaer til de eksporterende producenter i Kina og importører i Unionen, som den vidste, var berørt af sagen. De interesserede parter fik mulighed for at give deres mening til kende skriftligt og anmode om at blive hørt inden for den frist, der er fastsat i indledningsforordningen. Alle parter blev underrettet om, at manglende samarbejde kunne føre til anvendelse af artikel 18 i grundforordningen, som indebærer, at afgørelsen kan træffes på grundlag af de foreliggende faktiske oplysninger.
            
         
               (12)
            
            
               Ingen kinesiske producenter gav sig til kende og anmodede om fritagelse for en eventuel udvidelse af den gældende told eller fremlagde oplysninger i forbindelse med undersøgelsen.
            
         
               (13)
            
            
               Sammenslutningen European Plastic Converters påstod, at den forholdt sig neutral i forhold til resultatet af undersøgelsen. Andre interesserede parter såsom ikke forretningsmæssigt forbundne importører og brugere fremlagde ingen oplysninger i forbindelse med undersøgelsen.
            
         
               (14)
            
            
               Kommissionen gennemførte et kontrolbesøg hos den samarbejdsvillige klager, nemlig EU-producenten Saint-Gobain Adfors CZ s.r.o. i Tjekkiet.
            
         1.6.   Undersøgelsesperiode og rapporteringsperiode
   
   
               (15)
            
            
               Undersøgelsesperioden dækkede perioden fra 1. april 2010 til 30. september 2013 (»UP«) med henblik på at undersøge den påståede ændring i handelsmønstret. Rapporteringsperioden (»RP«) dækkede perioden fra 1. oktober 2012 til 30. september 2013 med henblik på at undersøge, om importen foregik til priser, der lå under den ikke-skadevoldende pris, som blev fastlagt i den undersøgelse, der førte til de gældende foranstaltninger.
            
         2.   RESULTATER AF UNDERSØGELSEN
   
   2.1.   Generelle betragtninger
   
   
               (16)
            
            
               I overensstemmelse med grundforordningens artikel 13, stk. 1, blev vurderingen af den mulige omgåelse foretaget ved at analysere: 1) om der var en ændring i handelsmønstret mellem Kina og Unionen, 2) om denne ændring skyldtes en praksis, forarbejdning eller bearbejdning, for hvilken der ikke forelå nogen tilstrækkeligt gyldig grund eller økonomisk begrundelse ud over indførelsen af tolden, 3) om der forelå beviser for skade eller for, at virkningerne af tolden undergraves i henseende til priserne på og/eller mængderne af den undersøgte vare, og 4) om der var bevis for dumping i forhold til de tidligere fastslåede normale værdier for samme vare, om fornødent i overensstemmelse med bestemmelserne i grundforordningens artikel 2.
            
         2.2.   Let ændring og grundlæggende egenskaber
   
   
               (17)
            
            
               Undersøgelsen har vist, at den undersøgte vare er åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, undtagen glasfiberskiver, med oprindelse i Folkerepublikken Kina, som pr. vægtenhed indeholder flere »rovings« end »yarns«. »Rovings« og »yarns« består af en samling af en eller flere tråde af lange (endeløse) glasfiberfilamenter. Ifølge bemærkningerne til det harmoniserede system er den væsentligste forskel mellem »rovings« og »yarns«, at samlingen af »rovings« er løs og ikke snoet eller snoet mindre end 5 omgange pr. meter, hvorimod samlingen af »yarns« er mere snoet med flere end fem omgange pr. meter. Den vare, der angiveligt omgår foranstaltningerne, er overvejende den samme som den pågældende vare bortset fra, at den pr. vægtenhed indeholder flere »rovings« end »yarns« og derfor på nuværende tidspunkt kan tariferes under KN-kode 7019 40 00, som ikke er pålagt told, hvorimod den pågældende vare pr. vægtenhed indeholder flere »yarns« end »rovings« og i øjeblikket tariferes under KN-kode ex 7019 51 00 og ex 7019 59 00. I mange tilfælde er forskellen mellem de to varer ikke synlig, og den korrekte kode kan kun fastslås ved laboratorieundersøgelser.
            
         
               (18)
            
            
               Undersøgelsen viste ingen forskelle i produktionsprocessen for den undersøgte vare og den pågældende vare, bortset fra den vægtandel af »rovings« og »yarns«, der anvendes i hver vare. Desuden bekræftede den samarbejdsvillige klagende producent, at produktionsomkostningerne for den undersøgte vare, hvad angår råvarer, er identiske med produktionsomkostningerne for den pågældende vare, men den undersøgte vare forudsætter længere produktionstid, idet maskinerne skal anvendes på lavere hastighed. Dette betyder, at der ikke er nogen økonomisk fordel for den eksporterende producent ved at fremstille den undersøgte vare, bortset fra omgåelsen af de gældende foranstaltninger. Det blev desuden konstateret, at visse brugere af den pågældende vare skiftede til den undersøgte vare efter, at Kommissionen den 17. februar 2011 ved Kommissionens forordning (EU) nr. 138/2011 (7) indførte de midlertidige foranstaltninger, hvilket godtgør, at der for brugerne ikke er nogen væsentlig forskel mellem den pågældende vare og den undersøgte vare.
            
         
               (19)
            
            
               Som det fremgår af betragtning 15 i forordningen om midlertidige foranstaltninger, findes begge varer i forskellige cellestørrelser og forskellig vægt pr. kvadratmeter og anvendes hovedsagelig som forstærkningsmateriale i byggesektoren (udvendig temperaturisolering, marmor/gulvforstærkning, vægreparationer).
            
         
               (20)
            
            
               Ingen af de kinesiske eksportører eller andre interesserede parter fremlagde oplysninger, der rejste tvivl om disse konklusioner.
            
         
               (21)
            
            
               Det konkluderes derfor, at den undersøgte vare kun er let ændret i forhold til den pågældende vare og kun importeres med den økonomiske begrundelse at omgå den gældende antidumpingtold.
            
         2.3.   Ændringer i handelsmønstret
   
   
               (22)
            
            
               Da de kinesiske eksportører ikke samarbejdede, blev undersøgelsesresultaterne fastlagt på grundlag af oplysningerne i klagen, som blev krydstjekket med og suppleret af oplysningerne i Eurostats handelsdatabase Comext.
            
         
               (23)
            
            
               Den pågældende vare tariferes under KN-kode ex 7019 51 00 og ex 7019 59 00 og den undersøgte vare under KN-kode ex 7019 40 00. Disse KN-koder omfatter mange andre varer, som adskiller sig fra den pågældende vare og den undersøgte vare.
            
         
               (24)
            
            
               Det skal bemærkes, at den undersøgte vare tariferes under KN-kode ex 7019 40 00, som også omfatter andre varer, der benævnes »vævede stoffer af rovings«, som navnlig anvendes af plastforarbejdningsindustrien til fremstilling af dyre kompositmaterialer, der anvendes i forskellige industrier til fremstilling af biler, skibe, fly og vindmølleblade. Det var således ikke muligt direkte at undersøge en eventuel ændring i handelsmønstret for den undersøgte vare på EU-markedet. Derfor måtte de foreliggende faktiske oplysninger anvendes.
            
         
               (25)
            
            
               I perioden 2010-2013 led EU-erhvervsgrenen for plastforarbejdning under fabrikslukninger og omfattende nedskæringer i produktionskapaciteten som følge af den negative langsigtede udvikling på markedet. Der burde derfor være observeret et fald i importen under KN-kode ex 7019 40 00, men det modsatte var tilfældet, jf. tabel 1. Først i 2011 faldt den pågældende import efterfulgt ag importstigninger i 2012 og RP. Denne anormale observation viste, at der lå andre årsager bag importstigningen under denne KN-kode.
               
                  Tabel 1
               
               
                  Udvikling i importen af den undersøgte vare og den pågældende vare med oprindelse i Kina
               
               
                           Samlet import på EU-markedet (m2)
                        
                        
                           2010
                        
                        
                           2011
                        
                        
                           2012
                        
                        
                           RP
                           (1.10.2012-30.9.2013)
                        
                     
                           KN-kode 7019 40 00
                           (inkl. den undersøgte vare)
                        
                        
                           118 702 857
                        
                        
                           67 954 286
                        
                        
                           109 676 429
                        
                        
                           120 453 571
                        
                     
                           KN-kode 7019 51 00, 7019 59 00 omfattet af foranstaltninger (8)
                           
                           (inkl. den pågældende vare)
                        
                        
                           383 759 571
                        
                        
                           195 440 571
                        
                        
                           101 987 143
                        
                        
                           77 862 714
                        
                     
         
               (26)
            
            
               En yderligere undersøgelse af tendenserne på EU-markedet viste, at der i 4 medlemsstater (Letland, Nederlandene, Slovakiet og Slovenien) var en omfattende stigning i importen under KN-kode 7019 40 00, som ikke kunne forklares ved disse landes egne behov, da de ikke har en væsentlig industri for plastforarbejdning. I RP udgjorde importen under KN-kode ex 7019 40 00 i de 4 lande 32 % af den samlede import til Unionen under denne kode.
            
         
               (27)
            
            
               Som det fremgår af tabel 2, var der kun begrænset import under KN-kode ex 7019 40 00 i disse 4 lande før indførelsen af den oprindelige told i 2011, og der skete en markant stigning i importen i 2012 og RP kort efter indførelsen af antidumpingforanstaltningerne.
            
         
               (28)
            
            
               Stigningen i importen viser, jf. tabellen, at der indtraf en ændring i handelsmønstret efter indførelsen af foranstaltningerne.
               
                  Tabel 2
               
               
                  Udvikling i importen til Nederlandene, Slovakiet, Slovenien og Letland af den undersøgte vare med oprindelse i Kina
               
               
                           Samlet import til Nederlandene, Slovakiet, Slovenien og Letland (m2)
                        
                        
                           2010
                        
                        
                           2011
                        
                        
                           2012
                        
                        
                           RP
                           (1.10.2012-30.9.2013)
                        
                     
                           KN-kode 7019 40 00
                           (inkl. den undersøgte vare)
                        
                        
                           2 427 857
                        
                        
                           6 934 285
                        
                        
                           46 680 000
                        
                        
                           39 018 571
                        
                     
                           KN-kode 7019 51 00, 7019 59 00 omfattet af foranstaltninger (9)
                           
                           (inkl. den pågældende vare)
                        
                        
                           59 469 857
                        
                        
                           47 970 857
                        
                        
                           14 711 285
                        
                        
                           15 857 142
                        
                     
         
      Konklusion om ændringen i handelsmønstret
   
   
               (29)
            
            
               På grundlag af de foreliggende faktiske oplysninger konkluderes det, at den samlede stigning i importen af den undersøgte vare efter indførelsen af antidumpingforanstaltningerne og det parallelle fald i importen af den pågældende vare udgør en væsentlig ændring i handelsmønstret.
            
         2.4.   Omgåelsens art og utilstrækkelig gyldig grund eller økonomisk begrundelse
   
   
               (30)
            
            
               Ifølge grundforordningens artikel 13, stk. 1, skal ændringen i handelsmønstret skyldes praksis, forarbejdning eller bearbejdning, for hvilken der ikke foreligger nogen tilstrækkelig gyldig grund eller økonomisk begrundelse ud over indførelsen af tolden.
            
         
               (31)
            
            
               Både den pågældende vare og den undersøgte vare anvendes hovedsagelig som forstærkningsmateriale i byggesektoren (udvendig temperaturisolering, marmor/gulvforstærkning, vægreparationer), og de endelige brugere af begge varer er de samme. Den lette ændring af den undersøgte vare medfører ikke en ændring i de grundlæggende egenskaber for så vidt angår den pågældende vare. Der er desuden heller ingen prisforskel mellem disse varer på EU-markedet.
            
         
               (32)
            
            
               Undersøgelsen afdækkede ikke nogen anden gyldig grund eller økonomisk begrundelse for importen af den undersøgte vare end undgåelse af betaling af den gældende told på importen af den pågældende vare.
            
         
               (33)
            
            
               I mangel af en anden tilstrækkeligt gyldig grund eller økonomisk begrundelse, jf. grundforordningens artikel 13, stk. 1, tredje punktum, konkluderes det derfor, at ændringen i handelsmønsteret mellem Kina og Unionen skyldtes indførelsen af de gældende foranstaltninger.
            
         2.5.   Undergravning af de afhjælpende virkninger af tolden i henseende til priser og/eller mængder af den samme vare
   
   
               (34)
            
            
               For at undersøge, om importen af den undersøgte vare i henseende til mængder og priser underminerede de afhjælpende virkninger af de gældende foranstaltninger, anvendte Kommission de oplysninger, som klagerne havde indsendt, som blev krydstjekket med og suppleret af oplysningerne i Eurostats handelsdatabase Comext.
            
         
               (35)
            
            
               Efter indførelsen af de midlertidige foranstaltninger var stigningen i importen af den undersøgte vare fra Kina betydelig målt i mængder.
            
         
               (36)
            
            
               Sammenligningen af skadestærsklen som fastsat i den oprindelige forordning og den vejede gennemsnitlige eksportpris viste et betydeligt underbud. Det konkluderedes derfor, at de afhjælpende virkninger af de gældende foranstaltninger undergraves, både i henseende til mængde og pris.
            
         2.6.   Bevis for dumping i forhold til den tidligere fastsatte normale værdi for samme vare
   
   
               (37)
            
            
               Endelig blev det i overensstemmelse med grundforordningens artikel 13, stk. 1, undersøgt, om der var bevis for dumping i forhold til den normale værdi, som allerede blev fastsat i forbindelse med den oprindelige undersøgelse.
            
         
               (38)
            
            
               I den oprindelige undersøgelse blev den normale værdi fastsat på grundlag af priser i Canada, der i forbindelse med denne undersøgelse fandtes at være et passende markedsøkonomisk referenceland for Kina. I overensstemmelse med grundforordningens artikel 13, stk. 1, blev det anset for hensigtsmæssigt at anvende den normale værdi som tidligere fastsat i den oprindelige undersøgelse.
            
         
               (39)
            
            
               Da de kinesiske producenter af den undersøgte vare ikke samarbejdede i forbindelse med undersøgelsen, blev eksportpriserne for den undersøgte vare fastlagt på grundlag af de foreliggende faktiske oplysninger, dvs. den gennemsnitlige eksportpris for den undersøgte vare i RP som anført i Comext og gengivet i tabel 3.
            
         
               (40)
            
            
               I den oprindelige undersøgelse blev Canada anvendt som referenceland. Den normale værdi, som blev anvendt til dumpingberegningen for den pågældende vare, varierer mellem 0,168 EUR/m2 og 0,257 EUR/m2. Den gennemsnitlige normale værdi i den oprindelige undersøgelse var på 0,193 EUR m2.
            
         
               (41)
            
            
               Dumpingmargenen blev i overensstemmelse med grundforordningens artikel 2, stk. 11 og 12, fastlagt ved at sammenligne den respektive gennemsnitlige normale værdi pr. varetype som fastsat i den oprindelige forordning og de tilsvarende gennemsnitlige eksportpriser for den undersøgte vare i RP, udtrykt i procent af cif-prisen, Unionens grænse, ufortoldet. Det fremgik af denne sammenligning, at der forekom dumping.
               
                  Tabel 3
               
               
                  Gennemsnitlig importpris i EUR/m2 for den undersøgte vare tariferet under KN-kode ex 7019 40 00 med oprindelse i Kina
               
               
                           Gennemsnitspriser for den undersøgte vare tariferet under KN-kode ex 7019 40 00 (EUR/m2)
                        
                        
                           2010
                        
                        
                           2011
                        
                        
                           2012
                        
                        
                           RP
                           (1.10.2012-30.9.2013)
                        
                     
                           CIF (10) (alle medlemsstater)
                        
                        
                           0,159
                        
                        
                           0,173
                        
                        
                           0,166
                        
                        
                           0,147
                        
                     
                           CIF (10) (Letland, Nederlandene, Slovakiet og Slovenien)
                        
                        
                           0,194
                        
                        
                           0,104
                        
                        
                           0,097
                        
                        
                           0,061
                        
                     
         3.   ANMODNINGER OM FRITAGELSE
   
   
               (42)
            
            
               Da ingen af de interesserede parter gav sig til kende efter indledningen, blev der ikke fremsat anmodninger om fritagelse fra den eventuelle udvidelse af foranstaltningerne, jf. grundforordningens artikel 13, stk. 4.
            
         
               (43)
            
            
               Uden at dette berører anvendelsen af grundforordningens artikel 11, stk. 3, vil det blive krævet, at eksporterende producenter i Kina, som ikke gav sig til kende i forbindelse med denne procedure, som ikke eksporterede den undersøgte vare til Unionen i RP, og som overvejer at indgive en anmodning om fritagelse for den udvidede antidumpingtold i henhold til grundforordningens artikel 11, stk. 4, og artikel 13, stk. 4, udfylder et spørgeskema for at sætte Kommissionen i stand til at fastslå, om en fritagelse vil være berettiget. Fritagelse kan indrømmes efter en vurdering af markedssituationen, produktionskapacitet og kapacitetsudnyttelse, indkøb og salg og sandsynligheden for videreførelse af en praksis, for hvilken der ikke er tilstrækkelig gyldig grund eller økonomisk begrundelse, samt bevis for dumping. Kommissionen vil normalt også aflægge et kontrolbesøg. Anmodninger bør indgives til Kommissionen med alle relevante oplysninger, navnlig om ændringer i virksomhedens aktiviteter i forbindelse med produktion og salg.
            
         
               (44)
            
            
               Hvor en fritagelse er berettiget, vil Kommissionen efter høring af det rådgivende udvalg foreslå at ændre de gældende udvidede foranstaltninger i overensstemmelse hermed. Kommissionen vil efterfølgende overvåge den pågældende fritagelse for at sikre overholdelse af de betingelser, på hvilke den er givet.
            
         4.   FORANSTALTNINGER
   
   
               (45)
            
            
               På grundlag af ovenstående konkluderes det, at de endelige antidumpingforanstaltninger, som indførtes på importen af åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, undtagen glasfiberskiver, i øjeblikket henhørende under KN-kode ex 7019 51 00 og ex 7019 59 00 med oprindelse i Kina, blev omgået ved import af en vis let ændret vare, i øjeblikket henhørende under KN-kode ex 7019 40 00 med oprindelse i Kina.
            
         
               (46)
            
            
               I henhold til grundforordningens artikel 13, stk. 1, første punktum, bør de gældende antidumpingforanstaltninger vedrørende importen af den pågældende vare med oprindelse i Kina udvides til også at gælde for import af den undersøgte vare.
            
         
               (47)
            
            
               I henhold til grundforordningens artikel 13, stk. 3, og artikel 14, stk. 5, der fastlægger, at enhver udvidelse af foranstaltningerne bør anvendes over for registreret import fra datoen for en sådan registrering, bør der opkræves antidumpingtold på al import til Unionen af åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, undtagen glasfiberskiver, med oprindelse i Kina, der i øjeblikket tariferes under KN-kode ex 7019 40 00 (Taric-kode 7019400011, 7019400021 og 7019400050), som importeres til Unionen og registreres i henhold til indledningsforordningen.
            
         5.   FREMLÆGGELSE AF OPLYSNINGER
   
   
               (48)
            
            
               Alle interesserede parter blev underrettet om de vigtigste kendsgerninger og betragtninger, der førte til ovennævnte konklusioner, og blev opfordret til at fremsætte bemærkninger. Ingen af de modtagne påstande gav anledning til at ændre de endelige konklusioner.
            
         
               (49)
            
            
               Foranstaltningerne i denne forordning er i overensstemmelse med udtalelsen fra det udvalg, der er nedsat i henhold til grundforordningens artikel 15, stk. 1 —
            
         VEDTAGET DENNE FORORDNING:
   Artikel 1
   1.   Den endelige antidumpingtold, der indførtes ved gennemførelsesforordning (EU) nr. 791/2011 på importen af åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, undtagen glasfiberskiver, i øjeblikket henhørende under KN-kode ex 7019 51 00 og ex 7019 59 00 og med oprindelse i Folkerepublikken Kina, udvides hermed til at omfatte importen til Unionen af åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, undtagen glasfiberskiver, i øjeblikket henhørende under KN-kode 7019 40 00 (Taric-kode 7019400011, 7019400021 og 7019400050), og med oprindelse i Folkerepublikken Kina.
   2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for den i stk. 1 omhandlede vare fremstillet af følgende virksomheder:
   
               Virksomhed
            
            
               Told (%)
            
            
               Taric-tillægskode
            
         
               Yuyao Mingda Fiberglass Co., Ltd
            
            
               62,9
            
            
               B006
            
         
               Grand Composite Co., Ltd og dennes forretningsmæssigt forbundne virksomhed Ningbo Grand Fiberglass Co., Ltd
            
            
               48,4
            
            
               B007
            
         
               Yuyao Feitian Fiberglass Co., Ltd
            
            
               60,7
            
            
               B122
            
         
               Virksomheder, der er opført i bilag I til gennemførelsesforordning (EU) nr. 791/2011
            
            
               57,7
            
            
               B008
            
         
               Alle andre virksomheder
            
            
               62,9
            
            
               B999
            
         3.   Anvendelsen af de individuelle toldsatser, der er fastsat for de virksomheder, der er nævnt i stk. 2, er betinget af, at der over for medlemsstaternes toldmyndigheder fremlægges en gyldig handelsfaktura, der overholder kravene i bilag II til gennemførelsesforordning (EU) nr. 791/2011. Hvis en sådan faktura ikke fremlægges, anvendes den told, der gælder for »Alle andre virksomheder«.
   4.   De gældende bestemmelser vedrørende told finder anvendelse, medmindre andet er fastsat.
   Artikel 2
   Tolden opkræves på import registreret i overensstemmelse med artikel 2 i gennemførelsesforordning (EU) nr. 1356/2013 og artikel 13, stk. 3, og artikel 14, stk. 5, i forordning (EF) nr. 1225/2009 til Unionen af åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, undtagen glasfiberskiver, der i øjeblikket tariferes under KN-kode ex 7019 40 00 (Taric-kode 7019400011, 7019400021 og 7019400050) med oprindelse i Folkerepublikken Kina.
   Artikel 3
   Det pålægges herved toldmyndighederne at ophøre med den importregistrering, der blev indført ved artikel 2 i forordning (EU) nr. 1356/2013.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. september 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  Rådets gennemførelsesforordning (EU) nr. 791/2011 af 3. august 2011 om indførelse af en endelig antidumpingtold og om endelig opkrævning af den midlertidige antidumpingtold på importen af visse åben mesh-stoffer af glasfibre med oprindelse i Folkerepublikken Kina (EUT L 204 af 9.8.2011, s. 1).
   
      (3)  Rådets gennemførelsesforordning (EU) nr. 672/2012 af 16. juli 2012 om udvidelse af den endelige antidumpingtold, der er indført ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina, til også at omfatte importen af visse åben mesh-stoffer af glasfibre afsendt fra Malaysia, uanset om varen er angivet med oprindelse i Malaysia eller ej (EUT L 196 af 24.7.2012, s. 1).
   
      (4)  Rådets gennemførelsesforordning (EU) nr. 21/2013 af 10. januar 2013 om udvidelse af den endelige antidumpingtold, der er indført ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina, til også at omfatte importen af visse åben mesh-stoffer af glasfibre afsendt fra Taiwan og Thailand, uanset om varen er angivet med oprindelse i Taiwan og Thailand eller ej (EUT L 11 af 16.1.2013, s. 1).
   
      (5)  Rådets gennemførelsesforordning (EU) nr. 1371/2013 af 16. december 2013 om udvidelse af den endelige antidumpingtold, der er indført ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina, til også at omfatte importen af visse åben mesh-stoffer af glasfibre afsendt fra Indien og Indonesien, uanset om varen er angivet med oprindelse i Indien og Indonesien (EUT L 346 af 20.12.2013, s. 20).
   
      (6)  Kommissionens forordning (EU) nr. 1356/2013 af 17. december 2013 om indledning af en undersøgelse vedrørende den mulige omgåelse af de antidumpingforanstaltninger, der indførtes ved Rådets gennemførelsesforordning (EU) nr. 791/2011, over for importen af visse åben mesh-stoffer af glasfibre med oprindelse i Folkerepublikken Kina ved import af visse let ændrede åben mesh-stoffer af glasfibre med oprindelse i Folkerepublikken Kina og om at gøre denne import til genstand for registrering (EUT L 341 af 18.12.2013, s. 43).
   
      (7)  Kommissionens forordning (EU) nr. 138/2011 af 16. februar 2011 om indførelse af en midlertidig antidumpingtold på importen af visse åben mesh-stoffer af glasfibre med oprindelse i Folkerepublikken Kina (EUT L 43 af 17.2.2011, s. 9).
   
      (8)  I 2011 indførtes der midlertidige foranstaltninger den 18. februar og endelige foranstaltninger den 9. august
   
      (9)  I 2011 indførtes der midlertidige foranstaltninger den 18. februar og endelige foranstaltninger den 9. august
   
      (10)  Kilde Comext
   Mængden, der er anført i Comext, rapporteres i ton og konverteres til kvadratmeter i henhold til omregningssatsen: 1 m2 = 0,14 kg